Электронная бібліятэка БДЭУ з'яўляецца адной з найбуйнейшых сярод інстытуцыйных рэпазіторыяў універсітэтаў Беларусі. У ёй прадстаўлены матэрыялы навуковых канферэнцый і семінараў, артыкулы з перыядычных выданняў універсітэта, патэнты, падручнікі, вучэбныя дапаможнікі і праграмы вучэбных дысцыплін, электронныя копіі друкаваных выданняў, электронныя вучэбна-метадычныя комплексы. Электроннай бібліятэцы БДЭУ ў 2017 годзе прысвоены міжнародны стандартны серыйны нумар ISSN 2522-1515. Чытачы бібліятэкі БДЭУ маюць доступ да сусветных інфармацыйных рэсурсаў, паўнатэкставых навуковых і нарматыўна-прававых баз даных.